ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
റോമില് നടക്കുന്ന ജി 20 ഉച്ചകോടിയ്ക്കിടെ ഇറ്റാലിയന് പ്രധാനമന്ത്രി മരിയോ ദ്രാഗിയുമായി പ്രധാനമന്ത്രി കൂടിക്കാഴ്ച നടത്തി
റോമില് നടക്കുന്ന ജി20 ഉച്ചകോടിയ്ക്കിടെ 2021 ഒക്ടോബര് 29-ന് പ്രധാനമന്ത്രി ശ്രീ നരേന്ദ്ര മോദി ഇറ്റലിയുടെ പ്രധാനമന്ത്രി മരിയോ ദ്രാഗിയുമായി കൂടിക്കാഴ്ച നടത്തി. ഇത് അവരുടെ നേരിട്ടുള്ള ആദ്യ കൂടിക്കാഴ്ചയായിരുന്നു. ഈ ആഗോള മഹാമാരിക്കിടയിലും വിജയകരമായി ജി 20ക്ക് ആതിഥേയത്വം വഹിച്ചതിന് പ്രധാനമന്ത്രി മോദി പ്രധാനമന്ത്രി ദ്രഗിയെ അഭിനന്ദിച്ചു. ഇറ്റലിയും ബ്രിട്ടനും ചേർന്നാണ് ഗ്ലാസ്ഗോയില് സി.ഒ.പി 26 സംഘടിപ്പിക്കുന്നതും.
(കാലാവസ്ഥാ വ്യതിയാനം ഉയര്ത്തുന്ന വെല്ലുവിളികളെക്കുറിച്ചും അന്താരാഷ്ട്ര സമൂഹം ഒരുമിച്ച് പ്രവര്ത്തിക്കേണ്ടതിന്റെ ആവശ്യകതയെക്കുറിച്ചും ഇരു നേതാക്കളും ചര്ച്ച ചെയ്തു. ഇന്ത്യ സ്വീകരിച്ച പരിവര്ത്തനാത്മക കാലാവസ്ഥാ നടപടികളും വികസിത രാജ്യങ്ങളുടെ കാലാവസ്ഥാ ധനസഹായ പ്രതിബദ്ധതകളെക്കുറിച്ചുള്ള വികസ്വര രാജ്യങ്ങളുടെ ആശങ്കകളും പ്രധാനമന്ത്രി ഉയര്ത്തിക്കാട്ടി.
അഫ്ഗാനിസ്ഥാനിലും ഇന്തോ-പസഫിക്കിലും ഉള്പ്പെടെയുണ്ടായിട്ടുള്ള സമീപകാല ആഗോള, പ്രാദേശിക സംഭവവികാസങ്ങളെക്കുറിച്ചുള്ള കാഴ്ചപ്പാടുകളും ഇരു നേതാക്കളും കൈമാറി. ഇന്ത്യ-യൂറോപ്യന് യൂണിയന് ബഹുമുഖ സഹകരണം വര്ദ്ധിപ്പിക്കുന്നതിന് ഒരുമിച്ച് പ്രവര്ത്തിക്കാനുള്ള തങ്ങളുടെ ആഗ്രഹം അവര് ആവര്ത്തിച്ചു.
ഉഭയകക്ഷി സംബന്ധമായി, 2020 നവംബറില് നടന്ന ഇന്ത്യ-ഇറ്റലി വെര്ച്വല് ഉച്ചകോടിക്ക് ശേഷമുള്ള സംഭവവികാസങ്ങള് ഇരു നേതാക്കളും അവലോകനം ചെയ്യുകയും രാഷ്ട്രീയ, സാമ്പത്തിക, തന്ത്രപരമായ, ശാസ്ത്ര സാങ്കേതിക , സാംസ്ക്കാരിക തലങ്ങളില് അടുത്ത അഞ്ചുവര്ഷങ്ങള് കൊണ്ട് കൈവരിക്കേണ്ട തന്ത്രപരമായ ലക്ഷ്യങ്ങള് കൈവരിക്കുന്നതിന് വെര്ച്വല് ഉച്ചകോടി സ്വീകരിച്ച 2020-2025 കര്മ്മപദ്ധതി നടപ്പിലാക്കുന്നതിലെ പുരോഗതിയില് സംതൃപ്തി രേഖപ്പെടുത്തുകയും ചെയ്തു.
ഇരുരാജ്യങ്ങളും തമ്മിലുള്ള വ്യാപാര, നിക്ഷേപ ബന്ധങ്ങള്, പ്രത്യേകിച്ച് തുണിത്തരങ്ങള്, ഭക്ഷ്യസംസ്കരണം, ഓട്ടോമോട്ടീവ്, പുനരുപയോഗ ഊര്ജ മേഖലകളില് കൂടുതല് വിപുലീകരിക്കുന്നതിനുള്ള തങ്ങളുടെ പ്രതിബദ്ധത ഇരു നേതാക്കളും ആവര്ത്തിച്ചു. പുനരുപയോഗവും ശുദ്ധമായതുമായ ഊര്ജം എന്നിവയിലെ ഉഭയകക്ഷി സഹകരണത്തിന് പുത്തന് ഉണര്വേകുന്നതിനായി ഇന്ത്യയും ഇറ്റലിയും ഊര്ജ പരിവര്ത്തനത്തിനുള്ള തന്ത്രപരമായ പങ്കാളിത്തം പ്രഖ്യാപിക്കുകയും ഹരിത ഇടനാഴി പദ്ധതികള്, സ്മാര്ട്ട് ഗ്രിഡുകള്, ഊര്ജ്ജ സംഭരണ പരിഹാരങ്ങള്, വാതക ഗതാഗതം, സംയോജിത മാലിന്യ പരിപാലനം , ഹരിത ഹൈഡ്രന്റെ വികസിപ്പിക്കലും വിന്യസിക്കലും ജൈവ ഇന്ധനങ്ങളുടെ പ്രോത്സാഹനം എന്നീ മേഖലകളിലെ പങ്കാളിത്തം വലിയതോതില് പര്യവേഷണം നടത്തുന്നതിന് സമ്മതിക്കുകയും ചെയ്തു. കൂടിക്കാഴ്ചയില് ഇന്ത്യയും ഇറ്റലിയും ടെക്സ്റ്റൈല്സ് സഹകരണം സംബന്ധിച്ച താല്പര്യ പ്രസ്താവനയില് ഒപ്പുവയ്ക്കുകയും ചെയ്തു.
ഏറ്റവും നേരത്തെയുള്ള അവസരത്തില് ഇന്ത്യയിലേക്ക് ഔദ്യോഗിക സന്ദര്ശനം നടത്തുന്നതിന് പ്രധാനമന്ത്രി ദ്രഗിയെ പ്രധാനമന്ത്രി ശ്രീ. നരേന്ദ്ര മോദി ക്ഷണിച്ചു.
മന്ത്രിസഭ
ഗ്ലോബൽ ഇന്നൊവേഷൻ പാർട്ണർഷിപ്പിനെക്കുറിച്ച് ഇന്ത്യയും യുകെയും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം, ഇന്ത്യയുടെ വിദേശകാര്യ മന്ത്രാലയവും ബ്രിട്ടന്റെ വിദേശ, കോമൺവെൽത്ത്, ഡവലപ്മെന്റ് ഓഫീസും  തമ്മിലുള്ള ഗ്ലോബൽ ഇന്നൊവേഷൻ പാർട്ണർഷിപ്പ്  സംബന്ധിച്ച ധാരണാപത്രം ഒപ്പിടുന്നതിന് മുൻകാല പ്രാബല്യത്തോടെ അനുമതി നൽകി .
ലക്ഷ്യങ്ങൾ:
ഈ ധാരണാപത്രത്തിലൂടെ ഇന്ത്യയും ബ്രിട്ടനും ആഗോള ഇന്നൊവേഷൻ പങ്കാളിത്തം ആരംഭിക്കാൻ സമ്മതിക്കുന്നു. മൂന്നാം രാജ്യങ്ങളിലെ നവീനാശയങ്ങൾ വർദ്ധിപ്പിക്കുന്നതിന് ഇന്ത്യക്കാരെ ജിഐപി പിന്തുണയ്ക്കുകയും അതുവഴി പുതിയ വിപണികൾ പര്യവേക്ഷണം ചെയ്യാനും സ്വയം സുസ്ഥിരമാവാനും സഹായിക്കും. ഇത് ഇന്ത്യയിലെ നൂതന ആവാസവ്യവസ്ഥയെ പരിപോഷിപ്പിക്കും.ജിഐപി നവീനാശയങ്ങൾ സുസ്ഥിര വികസന ലക്ഷ്യങ്ങളുമായി  ബന്ധപ്പെട്ട മേഖലകളിൽ ശ്രദ്ധ കേന്ദ്രീകരിക്കും, അതുവഴി സ്വീകർതാക്കളായ രാജ്യങ്ങൾക്ക് അവരുടെ സുസ്ഥിര വികസന ലക്ഷ്യങ്ങൾ നേടാൻ സഹായിക്കുന്നു.
പ്രാരംഭ മൂലധനം, ഗ്രാന്റുകൾ, നിക്ഷേപങ്ങൾ, സാങ്കേതിക സഹായം എന്നിവയിലൂടെ, ഇന്ത്യൻ സംരംഭകരെയും നവീനാശയക്കാരെയും തിരഞ്ഞെടുക്കു ന്നതിനും വികസ്വര രാജ്യങ്ങളെ അവരുടെ നൂതന വികസന പരിഹാരങ്ങൾ പരിശോധിക്കുന്നതിനും സഹായിക്കുന്നതിനും ഈ പങ്കാളിത്തം പിന്തുണയ്ക്കും.
ജിഐപിക്ക് കീഴിൽ തിരഞ്ഞെടുത്ത നവീനാശയങ്ങൾ സുസ്ഥിര വികസന ലക്ഷ്യങ്ങളുടെ നേട്ടത്തെ ത്വരിതപ്പെടുത്തുകയും അടിസ്ഥാന ജനവിഭാഗങ്ങൾക്കു ഗുണം ലഭിക്കുകയും അങ്ങനെ സ്വീകർത്താ ക്കളായ രാജ്യങ്ങളിൽ തുല്യതയും ഉൾപ്പെടുത്തലും പ്രോത്സാഹിപ്പിക്കുകയും ചെയ്യും.
നവീനാശയങ്ങളുടെ രാജ്യാന്തര കൈമാറ്റത്തിനായി ജിഐപി ഒരു തുറന്നതും ഉൾക്കൊള്ളുന്നതുമായ ഇ-മാർക്കറ്റ് പ്ലേസ്  വികസിപ്പിക്കുകയും ഫലങ്ങളെ അടിസ്ഥാനമാക്കിയുള്ള വിലയിരുത്തലിൽ ശ്രദ്ധ കേന്ദ്രീകരിക്കുകയും അതുവഴി സുതാര്യതയും ഉത്തരവാദിത്തവും പ്രോത്സാഹിപ്പിക്കുകയും ചെയ്യും.
രാജ്യരക്ഷാ മന്ത്രാലയം
പ്രതിരോധ മേഖലയിലെ നിക്ഷേപം പ്രോത്സാഹിപ്പിക്കുന്നതിനുള്ള പ്രതിരോധ മന്ത്രാലയത്തിന്റെ ആദ്യ മാർക്കീ പരിപാടിയായ 'ഇൻവെസ്റ്റ് ഫോർ ഡിഫൻസ്' 2022 DefExpo-യിൽ രക്ഷാ മന്ത്രി ശ്രീ രാജ്നാഥ് സിംഗ് ഉദ്ഘാടനം ചെയ്യും
ന്യൂ ഡൽഹി: ഒക്ടോബർ 13, 2022
രാജ്യത്തെ പ്രതിരോധ മേഖലയിൽ ഇന്ത്യൻ വ്യവസായത്തിന്റെയും വിദേശ ഒറിജിനൽ ഉപകരണ നിർമ്മാതാക്കളുടെയും നിക്ഷേപം പ്രോത്സാഹിപ്പിക്കുന്നതിന് ലക്ഷ്യമിട്ടുള്ള പ്രതിരോധ മന്ത്രാലയത്തിന്റെ ആദ്യ മാർക്കീ  പരിപാടിയായ 'ഇൻവെസ്റ്റ് ഫോർ ഡിഫൻസ്', രക്ഷാ മന്ത്രി ശ്രീ രാജ്നാഥ് സിംഗ് 2022 ഒക്ടോബർ 20-ന്, DefExpo യുടെ 12-ാം പതിപ്പിൽ ഉദ്ഘാടനം ചെയ്യും.
സായുധ സേനയുടെ ആവശ്യങ്ങളും പ്രതിരോധ മേഖലയിൽ ബിസിനസ്സ് ചെയ്യുന്നത് എളുപ്പമാക്കുന്നതിന് ഗവൺമെന്റ് സ്വീകരിച്ച നയ പരിഷ്കാരങ്ങളും പരിപാടിയിൽ ഉയർത്തിക്കാട്ടും. ഈ മേഖലയിൽ നിക്ഷേപം നടത്തുന്നതിന്റെ അവസരങ്ങളും നേട്ടങ്ങളും ഇത് വ്യവസ്യങ്ങൾക്ക് നൽകും. അതുവഴി തദ്ദേശീയ ഉൽപ്പാദനം പരമാവധി വർദ്ധിപ്പിക്കുകയാണ് ലക്ഷ്യം.
ഇന്ത്യൻ, വിദേശ ഒഇഎമ്മുകൾ, ആഭ്യന്തര, വിദേശ സ്ഥാപന നിക്ഷേപകർ, വെഞ്ചർ ക്യാപിറ്റലിസ്റ്റുകൾ ഉൾപ്പടെയുള്ള വ്യവസായ പ്രമുഖരിൽ നിന്നുള്ള പങ്കാളിത്തം പരിപാടിയിൽ പ്രതീക്ഷിക്കുന്നു.
വ്യവസായ രംഗത്തെ പ്രമുഖരും MoD-യും സായുധ സേനാ നേതൃത്വവും തമ്മിലുള്ള ഒരു പാനൽ ചർച്ച ചടങ്ങിൽ സംഘടിപ്പിക്കും. ചർച്ചയ്ക്ക് ശേഷം ഒരു ചോദ്യോത്തര സെഷൻ നടക്കും. അതിൽ പങ്കെടുക്കുന്നവർക്ക് പ്രമുഖ പാനലിസ്റ്റുകളോട് ചോദ്യങ്ങൾ ചോദിക്കാം. MSME-കളിൽ നിന്നും സ്റ്റാർട്ടപ്പുകളിൽ നിന്നുമുള്ള വ്യവസായ പ്രതിനിധികൾ, നയരൂപകർത്താക്കൾ, പ്രതിരോധ മേഖലയിൽ താൽപ്പര്യമുള്ളവർ എന്നിവർ പരിപാടിയിൽ പങ്കെടുക്കും.
‘വലിയ പ്ലാറ്റ്ഫോമുകളിൽ നിന്നുള്ള അവസരങ്ങൾ’ എന്ന വിഷയത്തിൽ DPSU-കളും വിദേശ OEM-കളും ഉൾപ്പെടെ OEM-കൾ തമ്മിലുള്ള B2B ആശയവിനിമയമാണ് പരിപാടിയുടെ മറ്റൊരു ആകർഷണം. ഈ B2B ഇടപെടലിനൊപ്പം, പ്രതിരോധ മേഖലയിൽ വളർന്നുവരുന്ന സ്റ്റാർട്ടപ്പുകൾക്കായി ഒരു iDEX പിച്ചിംഗ് പരിപാടിയും ആസൂത്രണം ചെയ്തിട്ടുണ്ട്. 2022 ഒക്ടോബർ 18 മുതൽ 22 വരെ ഗുജറാത്തിലെ ഗാന്ധിനഗറിലാണ് 12-ാമത് DefExpo നടക്കുക.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
32,500 കോടി രൂപ ചെലവിൽ ഇന്ത്യൻ റെയിൽവേയിലുടനീളം 2339 കിലോമീറ്റര് നീളമുള്ള ഏഴ് മള്ട്ടി ട്രാക്കിങ് പദ്ധതികള്ക്ക് കേന്ദ്രമന്ത്രിസഭയുടെ അംഗീകാരം
ലക്ഷ്യമിടുന്നത് നിലവിലുള്ള പാതയുടെശേഷി വര്ധിപ്പിക്കല്, ട്രെയിന് പ്രവർത്തനങ്ങൾ സുഗമമാക്കൽ, തിരക്ക് കുറയ്ക്കൽ, യാത്രയും ഗതാഗതവും സുഗമമാക്കൽ തുടങ്ങിയവ
പദ്ധതിയുടെ നിര്മാണവേളയിൽ ഏകദേശം 7.06 കോടി തൊഴില് ദിനങ്ങള് നേരിട്ടു സൃഷ്ടിക്കും
ശേഷി വര്ധിപ്പിക്കുന്ന പ്രവൃത്തികളുടെ ഭാഗമായി 200 എംടിപിഎയുടെ അധിക ചരക്ക് ഗതാഗതം സാധ്യമാകും
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യ മന്ത്രിസഭാസമിതി ഇന്ന് കേന്ദ്ര ഗവണ്മെന്റിന്റെ 100% ധനസഹായത്തോടെ ഏകദേശം 32,500 കോടി രൂപ ചെലവ് പ്രതീക്ഷിക്കുന്ന റെയിൽവേ മന്ത്രാലയത്തിന്റെ ഏഴ് പദ്ധതികൾക്ക് അംഗീകാരം നൽകി. മള്ട്ടി-ട്രാക്കിംഗിന്റെ നിര്ദ്ദേശങ്ങള് ഇന്ത്യന് റെയില്വേയിലുടനീളമുള്ള ഏറ്റവും തിരക്കേറിയ സെക്ഷനുകളില് അടിസ്ഥാന സൗകര്യ വികസനം സാധ്യമാക്കുകയും ഇതിലൂടെ പ്രവര്ത്തനങ്ങള് സുഗമമാക്കുകയും തിരക്ക് കുറയ്ക്കുകയും ചെയ്യും.
ഉത്തര്പ്രദേശ്, ബിഹാര്, തെലങ്കാന, ആന്ധ്രാപ്രദേശ്, മഹാരാഷ്ട്ര, ഗുജറാത്ത്, ഒഡീഷ, ഝാര്ഖണ്ഡ്, പശ്ചിമ ബംഗാള് എന്നീ 9 സംസ്ഥാനങ്ങളിലെ 35 ജില്ലകള് ഉള്ക്കൊള്ളുന്ന പദ്ധതികള് ഇന്ത്യന് റെയില്വേയുടെ നിലവിലുള്ള ശൃംഖലയില് 2339 കിലോമീറ്ററിന്റെ വര്ധനയുണ്ടാക്കും. പദ്ധതിയുടെ നിര്മാണ പ്രവര്ത്തനങ്ങളുടെ ഭാഗമായ തൊഴിലവസരത്തില് 7.06 കോടി തൊഴില് ദിനങ്ങളുണ്ടാകും.
|
|
ക്രമനമ്പർ
|
|
പദ്ധതി
|
|
പദ്ധതിയുടെ സ്വഭാവം
|
|
1
|
|
ഗോരഖ്പൂർ-കന്റോൺമെന്റ്-വാൽമീകി നഗർ
|
|
നിലവിലുള്ള പാത ഇരട്ടിപ്പിക്കൽ
|
|
2
|
|
സൺ നഗർ-ആണ്ടാൾ മൾട്ടി ട്രാക്കിംഗ് പ്രോജക്റ്റ്
|
|
മൾട്ടി ട്രാക്കിംഗ്
|
|
3
|
|
നെർഗുണ്ടി-ബരാംഗ്, ഖുർദ റോഡ്-വിജയനഗരം
|
|
മൂന്നാം പാത
|
|
4
|
|
മുദ്ഖേദ്-മെഡ്ചൽ, മഹ്ബൂബ്നഗർ-ധോനെ
|
|
നിലവിലുള്ള പാത ഇരട്ടിപ്പിക്കൽ
|
|
5
|
|
ഗുണ്ടൂർ-ബീബിനഗർ
|
|
നിലവിലുള്ള പാത ഇരട്ടിപ്പിക്കൽ
|
|
6
|
|
ചോപൻ-ചുനാർ
|
|
നിലവിലുള്ള പാത ഇരട്ടിപ്പിക്കൽ
|
|
7
|
|
സമഖ്യാലി-ഗാന്ധിധാം
|
|
പാത നാലിരട്ടിയാക്കല്
ഭക്ഷ്യധാന്യങ്ങള്, രാസവളങ്ങള്, കല്ക്കരി, സിമന്റ്, ഫ്ളൈ - ആഷ്, ഇരുമ്പ്, ഫിനിഷ്ഡ് സ്റ്റീല്, ക്ലിങ്കറുകള്, ക്രൂഡ് ഓയില്, ലൈം സ്റ്റോണ്, ഭക്ഷ്യ എണ്ണ തുടങ്ങിയ വിവിധ ചരക്കുകളുടെ ഗതാഗതത്തിന് അവശ്യമായ പാതകളാണിത്. ശേഷി വര്ധിപ്പിക്കുന്ന പ്രവൃത്തികളുടെ ഭാഗമായി 200 എം.ടി.പി.എയുടെ അധിക ചരക്ക് ഗതാഗതം സാധ്യമാകും. റെയില്വേ പരിസ്ഥിതി സൗഹൃദവും ഊര്ജ കാര്യക്ഷമതയുള്ള ഗതാഗത മാര്ഗ്ഗവുമായതിനാല്, രാജ്യത്തിന്റെ ലോജിസ്റ്റിക് ചെലവ് കുറയ്ക്കുന്നതിനും കാലാവസ്ഥാ ലക്ഷ്യങ്ങള് കൈവരിക്കുന്നതിനും സഹായകമാകും.
പുതിയ ഇന്ത്യയെക്കുറിച്ചുള്ള പ്രധാനമന്ത്രിയുടെ കാഴ്ചപ്പാടിന് അനുസൃതമായി മള്ട്ടി ടാസ്ക്കിങ് തൊഴിൽ ശക്തി സൃഷ്ടിച്ച് മേഖലയിലെ ജനങ്ങളെ 'സ്വയംപര്യാപ്ത'മാക്കുകയും അവരുടെ തൊഴിലും അതോടൊപ്പം സ്വയം തൊഴിലവസരങ്ങള് വര്ധിപ്പിക്കുകയും ചെയ്യുന്ന തരത്തിലാണ് പദ്ധതികള് തയ്യാറാക്കിയിരിക്കുന്നത്.
സംയോജിത ആസൂത്രണത്തിലൂടെയുള്ള ബഹുതല സമ്പർക്കസംവിധാനമായ 'പിഎം-ഗതി ശക്തി ദേശീയ മാസ്റ്റര് പ്ലാനിന്റെ' ഫലമാണ് പദ്ധതികള്. ജനങ്ങളുടെ യാത്രയ്ക്കും, ചരക്ക് നീക്കത്തിനും തടസ്സമില്ലാത്ത സമ്പർക്കസൗകര്യം നല്കുമെന്നതാണ് ഇതിന്റെ സവിശേഷത.
--ND--
(
പ്രധാനമന്ത്രിയുടെ ഓഫീസ്
ഐ.ടി.ഇ.ആര്. അസംബ്ലിയുടെ തുടക്കത്തില് ഇന്റര്നാഷണല് തെര്മോന്യൂക്ലിയര് എക്സ്പെരിമെന്റര് റിയാക്ടറില് ബഹുമാനപ്പെട്ട പ്രധാനമന്ത്രി നല്കിയ സന്ദേശം
ഇന്ന്, 2020 ജൂലൈ 28ന് ഒരു ചടങ്ങോടെ ഐ.ടി.ഇ.ആര്. സംഘടന ഐ.ടി.ഇ.ആര്. തോക്കമാക് അസംബ്ലിയുടെ തുടക്കം ആഘോഷിക്കുകയാണ്. ഐ.ടി.ഇ.ആര്. അംഗ രാഷ്ട്രങ്ങളുടെയൊക്കെ തലവന്മാര് നേരിട്ടു പങ്കെടുത്തോ അല്ലെങ്കില് ഇലക്ട്രോണിക് മാധ്യമങ്ങള് വഴിയോ അവരുടെ സന്ദേശം നല്കുന്നുമുണ്ട്. പ്രസിഡന്റ് മാക്രണ് ആണ് വിര്ച്വല് ആഘോഷത്തിന് ആതിഥ്യം അരുളുന്നത്.
കഠിനാധ്വാനത്തിനും ഇതുവരെ നേടിയ വിജയത്തിനും ഐ.ടി.ഇ.ആര്. സംഘടനയെ തന്റെ സന്ദേശത്തില് പ്രധാനമന്ത്രി ശ്രീ. നരേന്ദ്ര മോദി അനുമോദിച്ചു. ശാസ്ത്രജ്ഞരുടെയും എന്ജിനീയര്മാരുടെയും ആഗോള പങ്കാളിത്തത്തെ കുറിച്ചു സൂചിപ്പിച്ച പ്രധാനമന്ത്രി, വസുധൈവ കുടുംബകമെന്ന പ്രാചീന ഇന്ത്യന് വിശ്വാസത്തിന്റെ ശരിയായ ചിത്രീകരണമാണ് ഐ.ടി.ഇ.ആര് എന്നു വിശദീകരിച്ചു. മാനവകുലത്തിന്റെ നന്മയ്ക്കായി ലോകമൊന്നാകെ പ്രവര്ത്തിക്കുന്നു. ക്രയോസ്റ്റാറ്റ്, വെസ്സല് ഷീല്ഡുകള്, ക്രയോജനിക്ക്-ക്രയോ ഡിസ്ട്രിബ്യൂഷന് സംവിധാനങ്ങള്, മള്ട്ടി മെഗാ വാട്ട് വൈദ്യുതി വിതരണങ്ങള്, ലക്ഷ്യപ്രാപ്തിക്കായി ഐ.ടി.ഇ.ആറിനെ സഹായിക്കുന്ന പ്രശ്നങ്ങള് കണ്ടെത്തുന്നതിനുള്ള പല സംവിധാനങ്ങള് എന്നിവയ്ക്കൊപ്പം ആര്.എഫ്., ബീം സാങ്കേതികവിദ്യകള് ഉപയോഗപ്പെടുത്തിയുള്ള ചൂടാക്കുന്നതിനുള്ള സഹായക ഉപകരണങ്ങളും ജലത്തെ തണുപ്പിക്കുന്നതിനുള്ള ശ്രദ്ധേയമായ സംഭാവനകളും വഴി തങ്ങളുടേതായ ഗണ്യമായ പങ്കു നിര്വഹിക്കാന് കഴിഞ്ഞതില് ഇന്ത്യക്ക് അഭിമാനമുണ്ടെന്ന് അദ്ദേഹം വ്യക്തമാക്കി.
ഫ്രാന്സിനും മൊറോക്കോയ്ക്കുമായുള്ള ഇന്ത്യന് അംബാസഡര് ശ്രീ. ജാവേദ് അഷ്റഫാണ് പ്രധാനമന്ത്രി ശ്രീ. നരേന്ദ്ര മോദിയുടെ സന്ദേശം വായിച്ചത്
(
പ്രധാനമന്ത്രിയുടെ ഓഫീസ്
പോർട്ട് ബ്ലെയറിലെ വീർ സവർക്കർ അന്താരാഷ്ട്ര വിമാനത്താവളത്തിന്റെ പുതിയ ടെർമിനൽ കെട്ടിടം പ്രധാനമന്ത്രി ജൂലൈ 18 ന് ഉദ്ഘാടനം ചെയ്യും
പ്രകൃതിയിൽ നിന്ന് പ്രചോദനം ഉൾക്കൊണ്ടുള്ള , വാസ്തുവിദ്യാ രൂപകൽപ്പന
കടലിനെയും ദ്വീപുകളെയും ചിത്രീകരിക്കുന്ന ചിപ്പിയുടെ ആകൃതിയിലുള്ള ഘടനയോട് സാമ്യമുള്ളതാണ്.
ദ്വീപുകളുടെ പരിസ്ഥിതിയിൽ കുറഞ്ഞ പ്രതികൂല ആഘാതം ഉറപ്പാക്കാൻ ഒന്നിലധികം സുസ്ഥിര സവിശേഷതകളുടെ സാന്നിധ്യം
പ്രതിവർഷം 50 ലക്ഷം യാത്രക്കാരെ കൈകാര്യം ചെയ്യാൻ ശേഷിയുള്ളതാണ് പുതിയ ഇന്റഗ്രേറ്റഡ് ടെർമിനൽ കെട്ടിടം
ഇത് പ്രദേശത്തിന്റെ ടൂറിസവും സമ്പദ്വ്യവസ്ഥയും ഉയർത്താൻ സഹായിക്കും
പോർട്ട് ബ്ലെയറിലെ വീർ സവർക്കർ അന്താരാഷ്ട്ര വിമാനത്താവളത്തിന്റെ പുതിയ സംയോജിത ടെർമിനൽ കെട്ടിടം പ്രധാനമന്ത്രി ശ്രീ നരേന്ദ്ര മോദി ജൂലൈ 18 ന് രാവിലെ 10:30 ന് വീഡിയോ കോൺഫറൻസിംഗ് വഴി ഉദ്ഘാടനം ചെയ്യും.
കണക്ടിവിറ്റിയ്ക്കുള്ള അടിസ്ഥാനസൗകര്യങ്ങൾ വർധിപ്പിക്കുക എന്നതിന് ഗവണ്മെന്റിൻറെ പ്രധാന ശ്രദ്ധ നൽകുന്ന ഒന്നാണ്. ഏകദേശം 710 കോടി രൂപ ചെലവിൽ നിർമ്മിച്ച പുതിയ ഇന്റഗ്രേറ്റഡ് ടെർമിനൽ കെട്ടിടത്തിന്റെ ഉദ്ഘാടനം, കേന്ദ്രഭരണ പ്രദേശമായ ദ്വീപിന്റെ കണക്റ്റിവിറ്റി വർദ്ധിപ്പിക്കുന്നതിൽ പ്രധാന പങ്ക് വഹിക്കും. ഏകദേശം 40,800 ചതുരശ്ര മീറ്റർ വിസ്തീർണ്ണമുള്ള പുതിയ ടെർമിനൽ കെട്ടിടത്തിന് പ്രതിവർഷം 50 ലക്ഷം യാത്രക്കാരെ കൈകാര്യം ചെയ്യാൻ കഴിയും. രണ്ട് ബോയിംഗ്-767-400, രണ്ട് എയർബസ്-321 ഇനം വിമാനങ്ങൾക്ക് അനുയോജ്യമായ ഒരു ഏപ്രോൺ, പോർട്ട് ബ്ലെയർ എയർപോർട്ടിൽ 80 കോടി രൂപ ചെലവിൽ നിർമ്മിച്ചിട്ടുണ്ട്, ഇത് ഇപ്പോൾ ഒരേസമയം പത്ത് വിമാനങ്ങൾ പാർക്ക് ചെയ്യാൻ വിമാനത്താവളത്തെ അനുയോജ്യമാക്കുന്നു.
പ്രകൃതിയിൽ നിന്ന് പ്രചോദനം ഉൾക്കൊണ്ടുള്ള , വിമാനത്താവള ടെർമിനലിന്റെ വാസ്തുവിദ്യാ രൂപകൽപ്പന കടലിനെയും ദ്വീപുകളെയും ചിത്രീകരിക്കുന്ന ചിപ്പിയുടെ ആകൃതിയിലുള്ള ഘടനയോട് സാമ്യമുള്ളതാണ്. പുതിയ വിമാനത്താവള ടെർമിനൽ കെട്ടിടത്തിൽ ചൂട് കുറയ്ക്കുന്നതിനുള്ള ഇരട്ട ഇൻസുലേറ്റഡ് റൂഫിംഗ് സംവിധാനം , കെട്ടിടത്തിനുള്ളിലെ കൃത്രിമ വെളിച്ച ഉപയോഗം കുറയ്ക്കുന്നതിന് പകൽസമയത്ത് സമൃദ്ധമായ പ്രകൃതിദത്ത സൂര്യപ്രകാശം നൽകുന്നതിനുള്ള സ്കൈലൈറ്റുകൾ, എൽഇഡി ലൈറ്റിംഗ്, കുറഞ്ഞ ചൂട് അനുഭവപ്പെടുന്ന ഗ്ലേസിംഗ് തുടങ്ങി നിരവധി സുസ്ഥിര സവിശേഷതകൾ ഉണ്ട്. ഭൂഗർഭ ജലസംഭരണിയിലെ മഴവെള്ള സംഭരണി, 100% സംസ്കരിച്ച മലിനജലം ലാൻഡ്സ്കേപ്പിംഗിനായി പുനരുപയോഗിക്കുന്ന സ്ഥലത്തെ മാലിന്യ സംസ്കരണ പ്ലാന്റ്, 500 KW ശേഷിയുള്ള സൗരോർജ്ജ പ്ലാന്റ് എന്നിവ ടെർമിനൽ കെട്ടിടത്തിന്റെ മറ്റ് ചില സവിശേഷതകളാണ്.
ആൻഡമാൻ നിക്കോബാറിലെ അതിമനോഹരമായ ദ്വീപുകളിലേക്കുള്ള ഒരു കവാടമെന്ന നിലയിൽ, പോർട്ട് ബ്ലെയർ വിനോദസഞ്ചാരികളുടെ പ്രിയപ്പെട്ട സ്ഥലമാണ്. വിശാലമായ പുതിയ ഇന്റഗ്രേറ്റഡ് ടെർമിനൽ കെട്ടിടം വ്യോമഗതാഗതം വർധിപ്പിക്കുകയും മേഖലയിലെ ടൂറിസം മെച്ചപ്പെടുത്താൻ സഹായിക്കുകയും ചെയ്യും. പ്രാദേശിക സമൂഹത്തിന് മെച്ചപ്പെട്ട തൊഴിലവസരങ്ങൾ സൃഷ്ടിക്കുന്നതിനും പ്രദേശത്തിന്റെ സമ്പദ്വ്യവസ്ഥയ്ക്ക് ഉത്തേജനം നൽകുന്നതിനും ഇത് സഹായിക്കും.
ND
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 179.72 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 16.73 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.70%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,194പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 42,219
പ്രതിവാര രോഗസ്ഥിരീകരണ നിരക്ക് 0.55 %
കഴിഞ്ഞ 24 മണിക്കൂറിനിടെ നല്കിയ 16.73 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 179.72 കോടി  പിന്നിട്ടു. 2,09,78,959 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,02,446
രണ്ടാം ഡോസ് 99,81,709
കരുതല് ഡോസ് 42,89,499
മുന്നണിപ്പോരാളികള്
ഒന്നാം ഡോസ് 1,84,11,160
രണ്ടാം ഡോസ് 1,74,72,193
കരുതല് ഡോസ് 64,98,866
15-18 പ്രായപരിധിയിലുള്ളവര്
ഒന്നാം ഡോസ് 5,57,21,363
രണ്ടാം ഡോസ് 3,28,94,781
18-44 പ്രായപരിധിയിലുള്ളവര്
ഒന്നാം ഡോസ് 55,30,74,873
രണ്ടാം ഡോസ് 45,33,55,953
45-59 പ്രായപരിധിയിലുള്ളവര്
ഒന്നാം ഡോസ് 20,24,83,437
രണ്ടാം ഡോസ് 18,22,67,327
60നുമേല് പ്രായമുള്ളവര്
ഒന്നാം ഡോസ് 12,65,62,922
രണ്ടാം ഡോസ് 11,35,16,811
കരുതല് ഡോസ് 1,02,67,175
കരുതല് ഡോസ് 2,10,55,540
ആകെ 1,79,72,00,515
കഴിഞ്ഞ 24 മണിക്കൂറിനുള്ളില്6208 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,26,328 ആയി.
ദേശീയ രോഗമുക്തി നിരക്ക് 98.70 % ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 4,194 പേര്ക്കാണ്.
നിലവില് 42,219 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.10 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 8,12,365 പരിശോധനകള് നടത്തി. ആകെ 77.68 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.55 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.52 ശതമാനമാണ്.
-ND-
(
സാമൂഹ്യനീതി, ശാക്തീകരണ മന്ത്രാലയം
സംവരണ നയം
ഇന്ദ്ര സാഹ്നി കേസിൽ 1992 നവംബർ 16-ന് ബഹുമാനപ്പെട്ട സുപ്രീം കോടതിയുടെ വിധിന്യായത്തിൽ-W.P.  1990-ലെ No.930-ഭരണഘടനയുടെ അനുച്ഛേദം 15, 16 പ്രകാരമുള്ള സംവരണം 50% കവിയാൻ പാടില്ല എന്ന് വ്യക്തമാക്കിയിട്ടുണ്ട്. ഈ അനുച്ഛേങ്ങൾക്ക് കീഴിൽ SC, ST, OBC വിഭാഗങ്ങൾക്ക് നൽകിയിട്ടുള്ള മൊത്തം സംവരണം 50% കവിയാൻ പാടില്ല. 2019 ലെ ഭരണഘടനയുടെ 103-ാം ഭേദഗതി പ്രകാരം ഉൾപ്പെടുത്തിയിട്ടുള്ള അനുച്ഛേങ്ങൾ 15, 16 അനുസരിച്ച്, സാമ്പത്തികമായി പിന്നാക്കം നിൽക്കുന്ന വിഭാഗങ്ങൾക്ക്  നൽകുന്ന സംവരണം സർക്കാർ ഉറപ്പാക്കിയിട്ടുണ്ട്. അനുച്ഛേങ്ങൾ15, 16 എന്നിവ പ്രകാരം നൽകിയിരിക്കുന്ന സംവരണം 50% പരിധി ലംഘിക്കുന്നില്ല.
, 16 പ്രകാരം EWS-ന് നൽകുന്ന 10% സംവരണം, അനുച്ഛേങ്ങൾ 15, 16 എന്നിവ പ്രകാരം SC, ST, OBC വിഭാഗങ്ങൾക്ക് നൽകുന്ന സംവരണത്തിൽ നിന്ന് വ്യത്യസ്തമാണ്.
ഇന്ന് ലോക് സഭയിൽ രേഖാമൂലം നൽകിയ മറുപടിയിൽ സാമൂഹ്യനീതി, ശാക്തീകരണ സഹമന്ത്രി ശ്രീമതി പ്രതിമ ഭൂമിക് ആണ് ഈ വിവരം അറിയിച്ചത്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 179.13 കോടി പിന്നിട്ടു
കഴിഞ്ഞ 24 മണിക്കൂറിൽ 21.34 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 179.13 കോടി  കടന്നു. 2,08,07,099 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 8,055 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,06,150 ആയി. ദേശീയ രോഗമുക്തി നിരക്ക് 98.68%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,993 പേർക്കാണ്. നിലവിൽ രാജ്യത്ത് ചികിത്സയിലുള്ളത് 49,948 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.12% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 8,73,395 പരിശോധനകൾ നടത്തി. 77.43 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.68 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.46 ശതമാനമാണ്.
പ്രധാനമന്ത്രിയുടെ ഓഫീസ്
ഡിഎൻഎ അടിസ്ഥാനമാക്കിയുള്ള ലോകത്തിലെ ആദ്യത്തെ ‘സൈകോവ്-ഡി’ വാക്സിൻ സൈഡസ് യൂണിവേഴ്സിന്റെ അംഗീകാരം ഇന്ത്യയിലെ ശാസ്ത്രജ്ഞരുടെ നവീനമായ അത്യുത്സാഹത്തിന്റെ സാക്ഷ്യമാണ്: പ്രധാനമന്ത്രി
ഡിഎൻഎ അടിസ്ഥാനമാക്കിയുള്ള ലോകത്തിലെ ആദ്യത്തെ ‘സൈകോവ്-ഡി’ വാക്സിൻ സൈഡസ് യൂണിവേഴ്സിന്റെ അംഗീകാരം ഇന്ത്യയിലെ ശാസ്ത്ര ജ്ഞരുടെ നവീനമായ അത്യുത്സാഹത്തിന്റെ സാക്ഷ്യമാ ണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
സി ഡി എസ് CDSCO ഇന്ത്യാ ഇൻഫോയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇന്ത്യ കോവിഡ് -19 നെ പൂർണ്ണ ശക്തിയോടെയാണ് നേരിടുന്നത്. ലോകത്തിലെ ആദ്യത്തെ ഡിഎൻഎ അടിസ്ഥാനമാക്കിയുള്ള 'സൈക്കോവ്-ഡി' വാക്സിൻ ന്റെ അംഗീകാരം ഇന്ത്യയുടെ ശാസ്ത്രജ്ഞരുടെ അത്യുത്സാഹത്തിന്റെ സാക്ഷ്യമാണ്. തീർച്ചയായും ഒരു സുപ്രധാന നേട്ടം."
പെട്രോളിയം, പ്രകൃതി വാതക മന്ത്രാലയം
എല്പിജി ഉപഭോക്താക്കള്ക്ക് സബ്സിഡി നല്കുന്ന രീതിയില് മാറ്റമില്ല
എല്പിജി ഉപഭോക്താക്കള്ക്കുള്ള സബ്സിഡി നേരിട്ടുള്ള ആനുകൂല്യ വിതരണം വഴി നല്കുന്ന രീതിയ്ക്ക് മാറ്റം വരുത്തിയതായ മാധ്യമ വാര്ത്തകള് തെറ്റാണെന്ന് കേന്ദ്ര പെട്രോളിയം, പ്രകൃതി വാതക മന്ത്രാലയം വ്യക്തമാക്കി. ഗാര്ഹിക പാചകവാതക സിലിണ്ടറുകളുടെ സബ്സിഡി തുക ബാങ്ക് അക്കൗണ്ടുകളിലേക്ക് വരുന്ന നിലവിലെ സംവിധാനത്തിനു പകരം, സബ്സിഡി നിരക്കില് സിലിണ്ടറുകള് വിതരണം ചെയ്യുന്ന പഴയ സംവിധാനത്തിലേക്ക് തിരിച്ച് പോയതായാണ് മാധ്യമ റിപ്പോര്ട്ടുകള്. ഇത് തെറ്റായ വാര്ത്തയാണെന്നും, ഇക്കാര്യം മന്ത്രാലയത്തിന്റെ പരിഗണനയില് ഇല്ലെന്നുമാണ് വ്യക്തമാക്കിയിരിക്കുന്നത്.
(IE/AB
പ്രധാനമന്ത്രിയുടെ ഓഫീസ്
രാംധാരി സിംഗ് ദിനകറുടെ ജന്മദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
രാഷ്ട്രകവി രാംധാരി സിംഗ് ദിനകറിന്റെ ജന്മദിനമായ ഇന്ന് പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"രാഷ്ട്രകവി രാംധാരി സിംഗ് ദിനകർ ജിയുടെ ജന്മദിനത്തിൽ അദ്ദേഹത്തിന് ആദരാഞ്ജലികൾ. രാജ്യത്തിനും സമൂഹത്തിനും വഴി കാണിക്കുന്ന അദ്ദേഹത്തിന്റെ കവിതകൾ ഓരോ തലമുറയ്ക്കും പ്രചോദന സ്രോതസ്സായി നിലനിൽക്കും."
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂൺ 12, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 195.07 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 44,513 പേർ; ചികിത്സയിലുള്ളത് ആകെ രോഗബാധിതരുടെ 0.10%
കഴിഞ്ഞ 24 മണിക്കൂറിനിടെ 4,435 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,26,52,743
ആയി; രോഗമുക്തി നിരക്ക് 98.68%
(കഴിഞ്ഞ 24 മണിക്കൂറിൽ 8,582 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 2.71%; പ്രതിവാര രോഗസ്ഥിരീകരണ നിരക്ക് 2.02%
ആകെ നടത്തിയത് 85.48 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,16,179 പരിശോധനകൾ
RRTN
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് കോവിഡ് ചികിത്സയിലുള്ളവര് ആകെ രോഗബാധിതരുടെ 4.35% ആയി കുറഞ്ഞു
കഴിഞ്ഞ 7 ദിവസമായി പ്രതിദിന രോഗമുക്തര് പ്രതിദിന രോഗബാധിതരേക്കാള് കൂടുതല്
ആകെ രോഗമുക്തര് 0.9 കോടിയിലേറെ
ഇന്ത്യയില് കോവിഡ് ചികിത്സയിലുള്ളവര് ആകെ രോഗബാധിതരുടെ കഴിഞ്ഞ ദിവസത്തെ 4.44 ശതമാനത്തില് നിന്ന് ഇന്ന് 4.35 ശതമാനമായി കുറഞ്ഞു. കഴിഞ്ഞ 7 ദിവസമായി പ്രതിദിന രോഗമുക്തര് പ്രതിദിന രോഗബാധിതരേക്കാള് കൂടുതലാണ്. രോഗമുക്തരുടെ എണ്ണം വര്ധിച്ചതോടെ ചികിത്സയിലുള്ളവരുടെ എണ്ണം കുറഞ്ഞ് നിലവില് 4,16,082 ആയി.
കഴിഞ്ഞ 24 മണിക്കൂറിനിടെ 36,595 പേര്ക്ക് കോവിഡ് സ്ഥിരീകരിച്ചപ്പോള് 42,916 പേര് രോഗമുക്തരായി. പുതിയ രോഗമുക്തരും രോഗബാധിതരും തമ്മിലുള്ള 6,321-ന്റെ അന്തരം കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 6,861-ന്റെ കുറവിന് ഇടയാക്കി.
ദശലക്ഷത്തിലെ രോഗബാധിതരില് ഇന്ത്യയിലാണ് ഇപ്പോഴും ഏറ്റവും കുറവു രോഗബാധിതര് . പാശ്ചാത്യ രാജ്യങ്ങളെ അപേക്ഷിച്ച് ഇതു വളരെ കുറവാണ്.
രോഗമുക്തി നിരക്ക് 94.2 ശതമാനമായി ഉയര്ന്നു. ആകെ രോഗമുക്തര് 90,16,289 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ധിച്ച് 86,00,207 ആയി.
പുതുതായി രോഗമുക്തരായവരുടെ 80.19% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്.
മഹാരാഷ്ട്രയില് 8,066 പേര് രോഗമുക്തരായപ്പോള് കേരളത്തിലിത് 5,590-ഉം ഡല്ഹിയില് 4,834-ഉം ആണ്.
പുതിയ രോഗബാധിതരില് 75.76% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്.
കഴിഞ്ഞ 24 മണിക്കൂറിനിടെ കേരളത്തില് 5,376 പേര്ക്കു രോഗം സ്ഥിരീകരിച്ചു. മഹാരാഷ്ട്രയില് 5,182 ഉം ഡല്ഹിയില് 3,734 പേര്ക്കും രോഗം തിരിച്ചറിഞ്ഞു.
കഴിഞ്ഞ 24 മണിക്കൂറിനിടെ 540 മരണമാണ് രേഖപ്പെടുത്തിയത്. അതില് 77.78% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്.
കഴിഞ്ഞ ദിവസം മരണം സ്ഥിരീകരിച്ചവരുടെ 21.29% മഹാരാഷ്ട്രയിലാണ്; 115 മരണം. ഡല്ഹിയില് 82, പശ്ചിമ ബംഗാളില് 49 എന്നിങ്ങനെയാണ് മരണസംഖ്യ.
ആഗോളതലത്തിലെ കണക്കുപരിശോധിക്കുമ്പോള് ദശലക്ഷത്തിലെ ഏറ്റവും കുറഞ്ഞ മരണനിരക്ക് ഇന്ത്യയിലാണ് .
പ്രധാനമന്ത്രിയുടെ ഓഫീസ്
പ്രധാനമന്ത്രി നവ സംവത്സര ആശംസകൾ അറിയിച്ചു
നവ സംവത്സര വേളയിൽ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
" നാട്ടുകാർക്ക് നവ സംവത്സര ആശംസകൾ."
देशवासियों को नव संवत्सर की असीम शुभकामनाएं। pic.twitter.com/lKoD755COz
— Narendra Modi  March 22, 2023
പ്രധാനമന്ത്രിയുടെ ഓഫീസ്
യൂറോപ്യൻ കമ്മീഷൻ പ്രസിഡന്റ് ഉർസുല വോൺ ഡെർ ലെയ്നുമായി ഇന്ന് ചർച്ച നടത്താനായതിൽ സന്തോഷമുണ്ട്: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി ഇന്ന് ന്യൂ ഡൽഹിയിൽ യൂറോപ്യൻ കമ്മീഷൻ പ്രസിഡന്റ് ഉർസുല വോൺ ഡെർ ലെയ്നുമായി ചർച്ച നടത്തി.
ചർച്ചകളെ കുറിച്ച് പ്രധാനമന്ത്രി ട്വീറ്റ് ചെയ്തു :
"യൂറോപ്യൻ യൂണിയൻ കമ്മീഷൻ പ്രസിഡന്റ് വോൺ ഡെർ ലെയ്നുമായി ഇന്ന് ചർച്ച നടത്തിയതിൽ സന്തോഷമുണ്ട്. സാമ്പത്തികവും സാംസ്കാരികവുമായ ബന്ധങ്ങൾ ഉൾപ്പെടെയുള്ള ഇന്ത്യ-യൂറോപ്യൻ യൂണിയൻ ബന്ധങ്ങളുടെ മുഴുവൻ ശ്രേണിയും ഞങ്ങൾ അവലോകനം ചെയ്തു"
--ND--
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 4, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.11 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 48,292 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 2,570 പേർ
സജീവ കേസുകൾ ഇപ്പോൾ 0.01% ആണ്
രോഗമുക്തി നിരക്ക് ഇപ്പോൾ 98.8% ആണ്
കഴിഞ്ഞ 24 മണിക്കൂറിനിടെ 187 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,45,854 ആയി
കഴിഞ്ഞ 24 മണിക്കൂറിൽ 175 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 0.09%
പ്രതിവാര പോസിറ്റിവിറ്റി നിരക്ക് 0.12%
ആകെ നടത്തിയത് 91.13 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,01,690 പരിശോധനകൾ.
RRTN
(Visitor Counter : 88
രാഷ്ട്രപതിയുടെ കാര്യാലയം
ക്രിസ്മസ് തലേന്ന് രാഷ്ട്രപതി രാജ്യത്തെ ജനങ്ങൾക്ക് ആശംസകൾ നേർന്നു
ക്രിസ്മസ് തലേന്ന് രാജ്യത്തുള്ള എല്ലാ സഹ പൗരന്മാർക്കും രാഷ്ട്രപതി ശ്രീ രാംനാഥ് കോവിന്ദ് ആശംസകൾ നേർന്നു
ജനങ്ങളുടെ ജീവിതത്തിൽ സമാധാനം, സന്തുലനം, അനുകമ്പ തുടങ്ങിയവ ഉളവാക്കുന്ന ക്രിസ്മസ്, സമൂഹത്തിലെ അംഗങ്ങൾക്കിടയിൽ ഐക്യം, സാഹോദര്യം എന്നിവ പ്രോത്സാഹിപ്പിക്കുന്നത് ആയും രാഷ്ട്രപതി അഭിപ്രായപ്പെട്ടു.
യേശുക്രിസ്തുവിന്റെ ആദർശങ്ങൾ, ഉപദേശങ്ങള് എന്നിവ സ്വന്തം ജീവിതത്തിൽ സ്വീകരിച്ചുകൊണ്ട് നീതി, സ്വാതന്ത്ര്യം തുടങ്ങിയ മൂല്യങ്ങളിൽ അധിഷ്ഠിതമായ ഒരു സമൂഹത്തെ കെട്ടിപ്പടുക്കാൻ അദ്ദേഹം എല്ലാവരോടും ആവശ്യപ്പെട്ടു.